Satanismo

La Satanismo esas religio o filozofio qua esas tre prosperoza en la Anglosaxona landi nunadie. Ico probable debesas i.e. a revolto kontre la tro severe puritanista Kristanismo dil Angle-parolanta populi, ed esas anke riaparo di la anciena e tre forta tradiciono sorcistala dil Anglosaxoni. Recente, dum la somero 2004, yuna Britaniana maristo, Chris Cranmer obtenis la permiso praktikar sua Satanista kulto che la navaro rejala di Lua gracioza Siniorino Elizabeth 2ma. 

La Satanismo esas kodexizita per la libro da Anton Szandor Lavey la Satanista biblo. La Satanismo ne esas exakte to quon nesavanta homi povus supozar. La Satanisti ne kredas ke Deo mixas su en la homala aferi. Por li, lu esas nur forco de naturala e kosmala equilibro. Satano anke ne esas Deo, ma il esas forco qua jacas en la homala anmo. Il esas la expreso dil individualismo, di la volo irar til la extremeso dil homala deziri (glorio, richeso, povo, sexuo edc...). La Satanisti ne serchas lo mala por su ipsa, ma nur la realigo di su ipsa segun onua propra naturo. La Satanismo tre difuzesas en la medii dil rock'n roll muziko. Asertesas anke, ke la framasoni havas forta ligili kun la Satanismo e ke la alta iniciiti di ta movemento kultas Lucifero. 

La Satanismo esas ankore tre diskreta ed okulta movemento, ma la agnosko dal Britaniana navaro indikas ke lu povus divenor en Anglia apertita kulto danke la libereso e la toleremeso di ca lando. Pro ke en Anglia la Kristanismo tre plufebleskas, on darfas konjektar ke la Satanismo ibe prosperas e kreskas samatempe kam la dekado di lua adverso. Notinde ke la Satanismo tre konformesas ad ula traiti dil Ocidentala anmo e tote aparte dil Anglosaxona mento e ke la Anglian idiomo esas la kultala linguo di la Satanista santa libri e liturgio.